**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**

**ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԵՏ**

**Հ Ր Ա Մ Ա Ն N 34 - Ա**

**26 ԱՊՐԻԼԻ 2024Թ. Ք. ԵՐԵՎԱՆ**

**ԱԶԴԱՐԱՐՄԱՆ ՀԱՐՑԵՐՈՎ ՊԱՏԱՍԽԱՆԱՏՈՒ ԱՆՁ**

**ՆՇԱՆԱԿԵԼՈՒ ՄԱՍԻՆ**

Ղեկավարվելով «Պրոբացիայի ծառայության մասին» ՀՀ օրենքի 26-րդ հոդվածի   
1-ին մասի 3-րդ կետով և հիմք ընդունելով Հայաստանի Հանրապետության կառավարության 2018 թվականի մարտի 15-ի N 272-Ն որոշման հավելվածի 1-ին և 2-րդ կետերը․

**Հ Ր Ա Մ Ա Յ Ո Ւ Մ Ե Մ՝**

1. Պրոբացիայի ծառայությունում ներքին և արտաքին ազդարարման հաղորդումների հաշվառման և ձևակերպման պատասխանատու անձ նշանակել Պրոբացիայի ծառայության կենտրոնական մարմնի կազմմեթոդական և վերլուծական բաժնի պետին։
2. Պատասխանատու անձի անունը, ազգանունը, պաշտոնը, իր հետ կապի միջոցների (փոստային հասցե, հեռախոսահամար, էլեկտրոնային փոստի հասցե) վերաբերյալ տվյալները տեղադրել Պրոբացիայի ծառայության պաշտոնական ինտերնետային կայքէջում։
3. Ազդարարման հաղորդումների հաշվառումն ու ձևակերպումն իրականացնել էլեկտրոնային եղանակով՝ Հայաստանի Հանրապետության կառավարության 2018 թվականի մարտի 15-ի N 272-Ն որոշմամբ սահմանված կարգով։

**Ա․ ՆԻԿՈՅԱՆ**

